Григорийн рузма

Григориа́нан рузма — Маьлхан гуонаха Дуьне хьийзаран циклан хан лору система; шеран дохалла ду 365,2425 де-буьйса; 400 шеран йукъахь ду 97 високосан шо.

Дуьххьара григорийн рузма йукъайаьккхина руман папас Григорием XIII-гӀачо католикан пачхьалкхашкахь  1582 шарахь хьалхалера юлианан хийцина: йеаран тӀаьхьа догӀу де  хилира пӀераска . Григорийн рузма лелайо дукхаха йолчу дуьненан пачхьалкхаш. Литературехь кхин а лелайо Керла хатӀ цӀе а.

 Григорийн рузман структура 

Григорийн рузман шо 365,2425 де-буьйса хиларца тӀеэцна ю. Високосан доцучу шеран дохалла — 365 де-буьйса ду, високосан — 366.

Кхузара логӀу високосан шо декъар:

 400 бӀе шеран декъало шо, — високосан;
 дисина 100 шеран декъало шераш, — високосан дац;
 дисина 4 декъало шераш, — високосан.

Иштта, 1600 а, 2000 а шераш дара високосан, ткъа 1700, 1800, 1900 шераш високосан дацара. Иштта високосан хир дац 2100 шо.

Цхьан денна-бусана григорийн рузма галъер ю 10 эзар шарахь (юлианан — 128 гергга шарахь). 3 эзар шо терахье валош, дукха хьолахь хаалуш болчу мехе кхочу, хан мел ели тропикийн шарахь де-буьйсанан барам хийцаялар нагахь ца ларахь, цул сов, шеран заманийн йохалла хийцаяларан аCassidy S. Error in statement of tropical year.Красильников Ю. Солнце, Луна, древние праздники и новомодные теории. Городецкий М. Л. К вопросу о точности григорианского календаря и лунного цикла // Историко-астрономические исследования, Вып. XXXV. —М.: Физматлит, 2010, C. 289—293..

Григорийн шо хуьлу високосан а, високосан доцуш а; шо доладала тарло кӀиран муьлххачу дийнахь. Иза ша-дерг цхьаьна лаьрчи хуьлу 2 × 7 = 14 кепара шеран рузма.

 Беттанаш 
Григорийн рузманехь 12 бутт бу, 28 - 31 де беха:

№БуттДенойн барам1Январь312Февраль28 (29 — високосан шарахь)3Март314Апрель305Май316Июнь307Июль318Август319Сентябрь3010Октябрь3111Ноябрь3012Декабрь31

 Беттан денойн барам дагахь латто бакъо 

Беттан денош дагахь латтош чӀогӀа атта бакъо ю — «даьӀахкийн бакъо».

Буйнаш бина тӀехула агӀо гуш ши куьг хьалха дагӀийтича, тӀаккха «даьӀахкашца» (пӀелгийн сетта меттигашца) хаало муьлха бутт «беха» бу (31 де) я «боца» бу (30 де, февраль боцург). Иза хаархьама беттанаш дагар дан деза даьӀахкашца а, церан яккъашца а. Январан йогӀу хьалхара даьӀахк (беха бутт — 31 де), февралан — хьалхарчу а, шолгӀачу а даьӀахкийн йукъ (боца бутт), мартан — даьӀахк, иштта дӀа а. тӀаьхьара уллера беха ши бутт — июль а, август а — нисло нисса шина буйн луларчу дӀаьӀахкаш тӀе (шина буйн йукъ ца лору).

Ю кхин а мнемонин бакъо «Ап-юн-сен-но». Оцу дешадакъош гойту 30 де долу беттанийн цӀераш; февраль, шере хьаьжжина, 28 я 29 де хуьлу; бисина 7 баттахь 31 де хуьлу. Мнемонин бакъо лело атта ю, куьйган даьӀахкаш ягар ян а ца оьшу.

Кхин а беттан денош дагахь латтош ингалсан ишколан кица а ду: Thirty days have September, April, June and November. Аналог немцойн маттахь а ю: Dreißig Tage hat September, April, Juni und November.

 Юлианан а, григорийн а рузманашна йукъара башхалла 
Григорийн рузма йукъайоккхучу хенахь цунна а, юлианан а рузманашна йукъахь 10 де башхалла яра. Амма иза тӀекхета тайп-тайпана високосан денойн барам бахьнехь. Григорийн рузманехь, юлианачух къаьсташ, бӀешеран тӀаьххьара шо, нагахь иза 400 декъалуш дацахь 400, иза високосан ца лору, цундела оцу рузманийн башхалла таханлерачу денна 13 де ю.

Юлианан а, григорийн а рузманийн терахьийн башхалла муьрашцаNautical almanac offices of the United Kingdom and the United States. Explanatory Supplement to the Astronomical Ephemeris and The American Ephemeris and Nautical Almanac. 1961 page 417.:
Башхалла, деношцаМур (юлианан рузманца)Мур (григорийн рузманца)105 октябрь 1582 — 29 февраль 170015 октябрь 1582 — 11 март 1700111 март 1700 — 29 февраль 180012 март 1700 — 12 март 1800121 март 1800 — 29 февраль 190013 март 1800 — 13 март 1900131 март 1900 — 29 февраль 210014 март 1900 — 14 март 2100141 март 2100 — 29 февраль 220015 март 2100 — 15 март 2200151 март 2200 — 29 феврал 230016 март 2200 — 16 март 2300

Юлианан терхьаш  кхаччалц дехьадаккха таро ю григорийн рузман терхьашка, амма и дар тӀеэцна дац. Дукха хьолахь терхьаш керла рузма йукъайаккхалц даладо юлианан рузманца, ткъа тӀаьхьа — григорийчуьнца. Григорийн рузма хьалххе тӀе ца эцна мехкашкахь  тӀаьхьарчу муьрехь а, йукъайаккхале болчу муьрехь а дукха хьолахь гойту ши терахь — шира юлианан рузманца а (хилам хиллачу хенан), ткъа къовларш чохь, керла григорийн рузманца. Масала: «Пушкин Александр Сергеевич [, Москох, — , Петарбух], оьрсийн йаздархо, керла оьрсийн литература кхоьллинарг».

 Истори 
 Григорийн рузман дехьабовла таронаш 
Григорин рузмано ло тропикан шеран нийса гергавар. Керла рузма тӀеэца бахьна хилира гуттаренна а галдалар юлианан рузманца долу де-буьйса нисдаларан хан, цуьнца билгалдоккхура Пасхан де, пасхан бутт бузар астрономичуьнца барах дагадовлар. Григорий XIII-гӀачул хьалха проект кхочушъян гӀиртира папанаш Павел III-гӀа а, Пий IV-гӀа а, амма церан аьтту ца хилира и чекхдаккха. Хийцамашна кечам бира Григорий XIII-гӀачун омарца астрономаша Христофор Клавийс а, Лилий Алоизийс а. Церан белхан жамӀаш дӀайаздира папин буллехь, цунна куьг йаздира  понтифика Мондрагоне виллин тӀаьхь, цӀе тиллира хьлхарчу могӀанера дешнашца Inter gravissimas («Ладамечарна йукъахь»)Inter Gravissimas  .

Григорийн рузмане дехьаваларо лахара хийцамаш бира:
 керлачу рузмано тӀеэцаран моментехь дӀатоттура 10 денна долу терахь, цуо нисдира гулделла гӀалаташ;
 керла рузманехь лела йолаелира керла, алсама нийса йолу високосан шеран бакъо — високосан шеран йукъахь ду 366 де:
 шеран лоьмар йекъало 400 (1600, 2000, 2400);
 дисина шераш — шеран лоьмар йекъало 4, амма декъа ца ло 100 (… 1892, 1896, 1904, 1908 …);
 модификаци йина керсталлин Пасхан чот яран бакъонашнаНестеренко Ю. В. Диофантовы приближения, церковные календари и пасхалия // Историко-астрономические исследования, Вып. XXXV. — М.: Физматлит, 2010, C. 215—288..

Юлианан а, григорийн а рузманийн терхьашна йукъара башхалла галйолу кхаа денна хӀора 400 шо массаза долу.

 Мехкаш григорийн рузмане дехьабовларан терхьаш 
Пачхьалкхаш юлианан рузманера григорийн рузмане дехьевлира тайп-тайпанчу хенахь:
Юлианан рузмантӀаьхьара деГригорийн рузманхьалхара деПачхьалкхаш а, мехкаш а1582 4 октябрь1582 15 октябрьИспани, Итали, Португали (Испанин провинци санна), Паччахьалла Польша1582 9 декабрь1582 20 декабрьФранци, ЛугӀен (йухайирзина юлианан рузмане 1735 шарахь, юха а григорийн рузмане йаьлла 1760 шеран 28 февралехь)1582 14 декабрь1582 25 декабрьЛюксембург, Цхьаьнатоьхна провинций республика1582 21 декабрь1583 1 январьФландри, Голланди, Брабант, Бельги, графалла Зеланди1582 31 декабрь1583 11 январьАхен1583 10 февраль1583 21 февральЛьежан епископалла, Гронинген [йухайирзина юлианан рузмане 1594 шеран 10 (20) ноябрехь, юха а дехьайаьлла григорийн рузмане 1701 шеран 12 январехь]1583 13 февраль1583 24 февральАугсбург1583 4 октябрь1583 15 октябрьТрир1583 5 декабрь1583 16 декабрьАвстри (Бриксен), Бавари, Зальцбург, Регенсбург, Тироль, Фрайзинг1583 13 октябрь1583 24 октябрьБрайсгау-Лакха Шварцвальд (кӀошт)1583 20 октябрь1583 31 октябрьБазелан епископалла1583 2 ноябрь1583 13 ноябрьЮлих-Берг1583 3 ноябрь1583 14 ноябрьКёльн1583 4 ноябрь1583 15 ноябрьВюрцбург1583 11 ноябрь1583 22 ноябрьМайнц1583 16 ноябрь1583 27 ноябрьБаден-Баден, Страсбурган архиепархи1583 17 ноябрь1583 28 ноябрьМюнстер, Клеван герцогалла1583 14 декабрь1583 25 декабрьГерцогалла Штири1584 6 январь1584 17 январьАвстри (Каринти), Богеми1584 11 январь1584 22 январьШвейцари (Люцерн, Ури, Швиц, Цуг, Фрайбург, Золотурн кантонаш, Невшатель кантонан Ле-Ландерон коммуна)1584 12 январь1584 23 январьСилези, Лужица1584 11 февраль1584 22 февральШвейцари (Обвальден, Нидвальден кантонаш)1584 1 июль1584 12 июльВестфали1584 3 октябрь1584 14 октябрьМорави15841584Америкера Испанин колонеш, Швейцари [ Тургау, Аппенцелль-Иннерроден кантонаш, Аппенцелль-Аусерроден кантон (йухайирзина юлианан рузмане 1597 шарахь, юха а дехьайаьлла григорийн рузмане 1798 шарахь)]1585 16 июнь1585 27 июньПадерборн1585 21 декабрь1586 1 январьЛитван Сийлахь олалла1587 21 октябрь1587 1 ноябрьМажаройчоь1590 14 декабрь1590 25 декабрьТрансильвани1610 22 август1610 2 сентябрьПрусси13 декабря 161524 декабря 1615Пфальц-Нойбург16171617Курлянди [вернулась к юлианскому календарю 28 января (8 февраля) 1796 в связи с присоединением к Российской империи]16231623Швейцари (Унтерваллис — Вале кантонан дакъа)1623—16241623—1624Швейцари (Граубюнден кантонан католикийн дакъа)16241624Оснабрюк15 марта 163126 марта 1631Хильдесхайман олалла-епископалла1655 28 февраль1655 11 мартШвейцари (Вале кантон)1668 1 февраль1668 12 февральМинденан епископалла1682 5 февраль1682 16 февральЭльзас, Страсбург1700 18 февраль1700 1 мартДани (Норвегица), протестантийн немцойн пачхьалкхаш1700 30 июнь1700 12 июльНидерландаш (Гелдерланд, Зютфен)1700 16 ноябрь1700 28 ноябрьИсланди1700 30 ноябрь1700 12 декабрьНидерландаш (Оверэйссел, Утрехт)1700 31 декабрь1701 12 январьШвейцари (Цюрих, Берн, Базель, Женева, Невшатель, Шаффхаузен кантонаш, Гларус кантонан католикийн дакъа), Нидерландаш (Фрисланди, Гронинген)1701 30 апрель1701 12 майНидерландаш (Дренте)17241724Швейцари (Санкт-Галлен гӀала)1752 2 сентябрь1752 14 сентябрьЙоккха Британи колонеш (царна йукъахь Къилбаседа Америкернаш; канадан Керла Шотландис лелайо григорийн рузма 1605 шерера 1710 шеран 13 октябрь кхаччалц, оцу хенахь иза французийн колони яра) а, Ирланди а1753 17 февраль1753 1 мартШвеци (Финляндица)1760 16 февраль1760 28 февральЛугӀен1798 22 июнь1798 4 июльШвейцари (Гларус кантонан протестантийн дакъа)1798 13 декабрь1798 25 декабрьШвейцари (Аппенцелль-Аусерроден кантон)1783—18111783—1812Швейцари (Граубюнден кантонан протестантийн дакъа: хьалха дехьевлла Оберэнгадин а, Бергель а коммунаш, тӀаьххьара — Ширс а, Грюш а)1863Камбоджа1867 5 октябрь1867 18 октябрьАляска (Российс АЦНн мохк дӀабелла де; керла рузмане дехьадовлар нисделира терахь хуьйцу асае дехьадовларца, цундела нисдар хилира 12 меттана 11 де, ткъа кхин а кӀира дагардаран денош галдевлла)1873 1 январьЯпон1885Бирма (Мьянма)1889 1 апрельСиам (Таиланд) (Бангкок кхолларан шеран чоьтаца а, 1 апрелехь шо доладаларца а; 1913 шарахь йукъайаьккхира Будда веллачу терахь тӀиера; 1941 шарахь шо доладалар дӀатеттина 1 январе)1889Лаос1896 1 январьКорей1912 1 январьЦийчоь  (Миньго рузма шерийн чоьтаца; гражданийн тӀемаш бахьнехь чекхделира 1929 шарахь)1912 декабрьАлбани1915 11 май1915 25 майЛитва (немцойн оккупацехь), Латви (Курлянди немцойн оккупацехь)1916 31 март1916 14 апрельБолгари1917 15 февраль1917 1 мартТуркойчоь (Румийн рузма а юьтуш башхалла −584 шо а долуш)1917 22 август1917 5 сентябрьЛатви (Лифлянди немцойн оккупацехь)1918 31 январь1918 14 февральРСФСР, Эстони1918 16 февраль1918 1 мартУкраина (Украинин халкъан республика)Україна від найдавніших часів до сьогодення: Хронологічний довідник. — К., 1995 . — С. 2611918 17 апрель1918 1 майЧоьхьара Кавказан демократин федеративан республика (Гуьржийчоь, Азербайджан, Эрмалойчоь)Законъ о введенiи въ ЗакавказьѢ новаго стиля1919 14 январь1919 28 январьЮгославиЗакон о изједначавању старог и новог календара1919 31 март1919 14 апрельРумыниMonitorul Oficial al României, nr. 274, 6 martie 1919, pp. 6114—61151923 15 февраль1923 1 мартЖелтойчоь'Έθνος', 1 Μαρτίου 1923, σελ. 1: «Το νέον ημερολόγιον». В некоторых источниках приводится дата 23 марта 1924, являющаяся в действительности датой перехода Элладской православной церкви на новоюлианский календарь.1926 1 январьТуркойчоь (дехьайаьлла Румийн рузманера григорийн рузмане)1928 17 сентябрь1928 1 октябрьМисар1949Цийчоь (Тайванехь йисина Миньго рузма)2016 1 октябрьСаӀудийн Ӏаьрбийчоьhttp://www.anglican.ink/article/saudi-arabia-adopts-gregorian-calendarthe economist

 Дехьабовларан истори 
1582 шарахь григорийн рузмане дехьабевлла Испани, Итали, Португали, Речь Посполити (Литван Сийлахь олалла а, Польша а), Франци, ЛугӀен мехкаш.

1583 шо чекхдолуш царна тӀекхийтира Голланди, Бельги, Брабант, Фландри, Льеж, Аугсбург, Трир, Бавари, Зальцбург, Регенсбург, Австрин дакъа Тироль.
Хиламаш боцуш а ца дисира. Масала, Бельгехь а, Голландехь 1583 шеран 1 январь тӀекхечира 1582 шеран 21 декабрь чекхдоллушехь, берриг бахархой бисира оцу шарахь Рождество дазданза.

1583 шарахь Григорий XIII-гӀачо хьажийра Константинополан патриархе Иеремия II-гӀачуьнга керлачу рузмане дехьадовлу аьлла вакийлат. 1583 шарахь Константинополера килсан гуламехь тӀе ца ийцира иза Пасха даздаран бакъонийн канонашца йогӀуш йац аьлла.

1584 шарахь Австрис григорийн рузмане дехьадовлар чекхдаьккхира, дехьабовла буьйлабелира Швейцарехь (Люцерн, Ури, Швиц, Цуг, Фрайбург, Золотурн кантонаш), Силезехь, Вестфалехь, Америкера Испанин колонешкахь.
XVI бӀешарахь григорийн рузмане дехьаделира Швейцарин католикийн дакъа, протестантийн кантонаш дехьаевлира 1753 шарахь, ткъа тӀаьххьарниг, Гризон, — 1811 шарахь.

Цхаццанхьа григорийн рузмане дехьабовлар юоккха кегарийца хилира. Масала, полякийн паччахьа Стефан Баторийс йукъайаьккхина Ригехь керла рузма 1584 шарахь, меттигера совдегархоша бунт гӀаттийра, хӀунда аьлча 10 денна дӀасататтаро йохка-иэцаран хенаца болу барт бохабо, тӀаккха шайна алсама зие хуьлу. Бунтахоша хӀаллак йира Риган килс, вийра масех муниципалан гӀуллакххо. «Рузман гӀуртца» ларабала аьтту белира 1589 шеран аьхкаВсемирная история. Т. 11, С. 100—101. Минск: Литература, 1997..

Григорийн рузмане дехьабевлла цхьацца мехкаш, тӀаьхьа юхабоьрзура юлианан рузмане, уьш кхечу мехкех дӀатохар бахьнехь.
Мехкаш цхьаьна хенахь григорийн рузмане дехьа ца бовлар бахьнехь, гӀалаташ хила тарло цхьацца хиламийн терхьашкахь: масала, наггахь олу, Инка Гарсиласо де ла Вега а, Мигель де Сервантес а, Уильям Шекспир а белла цхьаьна дийнахь — 1616 шеран . Амма Шекспир велла Инка Гарсиласол 10 де тӀаьхьа, хӀунда аьлча католикийн Испанехь керла рузма лелара папас йукъайаьккхинчу хенахь дийна, ткъа Йоккха Британи керла рузмане 1752 шарахь бен ца йаьлла, Сервантесал 11 де тӀаьхьа велла (иза велла 22 апрелехь, амма дӀавоьллина 23 апрелехь).

Паччахьан Георг II-гӀачун сацамца 1752 шеран 2 сентябрехь григорийн рузмане дехьайаьллачу Британин дийзира терахь хьалха татта 11 денна, хӀунда аьлча Европехь керла рузма йукъайаьлла бӀешо а даьлла, кхин цхьа де тӀекхийтира. ШолгӀа сентябран тӀаьххье деира 14 сентябрь.

Бахархой реза бацара шеш баккхий бинчу сацамна. Махкахь хааделира реза ца хилар, лозунг яра: «Юхадерзаде тхуна тхан цхьайтта де!», иза ду, масала, Хогарт Уильяма йинчу «Харжамаш» серера цхьаьна гравюран тӀаьхь. Ханан йохаллехь гӀаттамаш хуьлура, наггахь нах а бойуш, масала, Бристолехь.

Керла рузма йукъайаккхаро налогаш а, ясакх а гулъечеран ладаме финансийн тӀаьхьенаш йитира. 1753 шарахь — григорийн рузман дуьххьарлера дуьззинчу шарахь, банкахой налог ца луш дуьхьала бевлира, уьш хьоьжура хила деза 11 дийне шеш боьлла терахь — 25 март кхаччалц. Иза бахьнехь Йоккха Британин финансийн шо дола ца делира 6 апрелехь бен. И терахь дисина таханлера де кхаччалц, 250 шо хьалха хилла баккхийра хийцамийн символ санна.

Швецехь сацам бира 1700 - 1740 шерашкахь високосан денош дӀадаха. 1700 шарахь дӀадаьккхира хьалхара високосан шо. Цул тӀаьхьа болабелира тӀом дехьадаккхарх дерг дицдира. Иштта, мохк бехира шен доларчу шведийн рузманца. 1711 шарахь Карл XII-гӀачо лерира иза нийса ца хилар, сацам бира ширачу рузмане юхадерза, февралехь 2 де тӀетоха. Цундела Швецехь хилла 1712 шеран 30 февраль. 1753 шеран аьхка бен йукъа ца йаьккхина керла рузма. Цу тӀе  тӀаьхьа доладелира .

Ша-кепара дара григорийн рузмане дехьабовлар Аляскехь, иза цигахь цхьаьна хилира Терахь хийцадаларан асанца. Цундела ширачу рузманца  пӀераскан дийнал тӀаьхьа хилира кхин цхьа пӀераска   керлачу рузманца.

1872 шарахь сацам бира ламастан беттан-маьлхан рузманера григорийн рузмане яла  Японис, иштта «Мэйдзин пхеалгӀа шеран шийтталгӀа беттан шолгӀа ден» тӀаьхьара де хилира 1873 шеран 1 январь, иштта Японин рузма малхбузан пачхьалкхийн рузманца дӀанисйира (Росси йоцург). ТӀаккха а, официалан тептаршкахь григорийн рузманца цхьаьна лелайо нэнго система. Масала, 1868 шо йаздо Мэйдзин хьалхара шо, 1912 — Тайсё 1, 1926 — Сёва 1, 1989 — Хэйсэй 1, иштта дӀа. Дахарехь, шераш дагардар леладо Ӏийса пайхамар  варан тӀиера «малхбузан рузманца» (西暦, seireki), XX бӀешеран дохаллехь цунах коьртаниг хилира Японехь.

Корейс тӀеийцира григорийн рузма 1896 шеран 1 январехь, Ю Кил-чуна жигара дакъа лоцушPeter H. Lee, ed., Sourcebook of Korean Civilization: Vol. 2: From the seventeenth century to the Modern Period, page 341.. ТӀеэцначу рузманца беттийн лоьмарш хӀиттийнехь а, амма 1895—1897 шерашкахь а лелийра шерийн шира лоьмарш Чосон некъийн урхаллин 1 шерца, цуьнца григорийн рузманан 1896 шо догӀура Чосонан 1392 шерцаPeter H. Lee, ed., Sourcebook of Korean Civilization: Vol. 2: From the seventeenth century to the Modern Period, page 382 and page 520, note 13.. 1897 а, 1910 а шерашкахь, юха 1948 - 1962 шерашкахь йолийра корейн рузман эран юьхьиг. 1910 а, 1945 а шерашна йукъахь, Корей японин урхаллехь йолуш, лелийра японин шераш дагардар. 1945 - 1961 шерашкахь Къилба Корейхь григорийн рузманца цхьаьна лелийра, вайн эрал 2333 шо хьалха, Кочосон пачхьалкх кхоллар тӀиера, шераш дагардар. Иштта, и шераш Дангица ларарца (단기) лоьмарш йолуш дара 4278 - 4294. Къилбаседа Корейхь 1997 шеран 8 июлехь дуьйна тӀеэцна «чучхе шераш дагардар», цуьнан юьхьиг ю 1912 шо — Ким Ир Сен вина шо.

 Билгалдахарш 

 Литература 


 Вечные календари / А. В. Буткевич, М. С. Зеликсон; При ред. участии И. А. Климишина. 2-е изд. — М., Наука, 1984. 206 с., ил. 20 см. С. 400.





 Хьажоргаш 
 Перевод дат григорианского календаря в другие календари 
 Григорианский календарь 
 Перевод между юлианскими и григорианскими датами
 «Прагматика» на десять дней в году
 Таблица для вечного григорианского календаря.
 История календаря. Календарная поправка на стиль.


Категори:1582 шарахь йукъадаьлла